สวัสดีครับ ลูกชายผม อายุ1ปี6เดือน มีอาการ ผะอืด ผะอม จะอาเจียน วันนึง เป็นประมานครั้งถึงสองครั้ง วันนี้เป็นบ่อยหน่อย 4-5ครั้ง ทั้งๆที่บางครั้ง ไม่ได้กินอะไร จนอิ่มเลย เป็นมาประมานอาทิตนึงแล้วครับ ทุกครั้งที่เป็น ทำท่าแหวะ ผะอืด ผะอม แต่ไม่ใอะไร ออกมาทุกครั้ง แบบนี้ลูกชายผมเป็นอะไรครับ รบกวนด้วยครับ
สวัสดีค่ะ อาการคลื่นไส้ อาเจียนในเด็กเล็กนั้น อาจจะมีสาเหตุที่พบได้บ่อยเช่นการให้อาหารในแต่ละมื้อมากจนเกินไป การมีกรดไหลย้อนในเด็กเล็ก อาหารเป็นพิษจากการรับประทานอาหารไม่สุกสะอาด เป็นต้นหากเป็นอาการถ่ายเหลว มีไข้ อ่อนเพลียที่เป็นเฉียบพลันคือภายใน 1-3 วันนึกถึงอาจจะนึกถึงภาวะอาหารเป็นพิษมากที่สุด ซึ่งเป็นภาวะที่สามารถหายได้เองถ้าเป็นไม่รุนแรง แต่ถ้ามีอาการมาเรื้อรังเกิน 1 สัปดาห์ อาจจะนึกถึงเรื่องกรดไหลย้อนในเด็กที่หูรูดยังไม่แข็งแรงมากนักก็เจอได้ค่ะแนะนำการรับประทานอาหารอ่อนๆ ให้ดื่มน้ำตามมากๆ หากมีอาการอาเจียน ไม่ให้อาหารในแต่ละมื้อมากจนเกินไป ให้อุ้มจับเรอ หรือให้เด็กนั่งหัวสูงหลังกินอาหารทุกครั้งถ้ามีอาการอ่อนเพลีย ถ่ายเหลว อาเจียนมาก กินไม่ได้เลย มีไข้สูง อาจจะต้องไปให้สารน้ำที่รพ.และตรวจหาสาเหตุเพิ่มเติมค่ะ